ขอสอบถามคุณค่ะ 1.หากใช้แฮร์โทนิค เซรั่มบำรุงรากผม ที่มีขายทั่วไป เช่น Regenez Aloex Bergamot เป็นต้น ทาบริเวณผมบาง ถ้าหยุดใช้ ผมจะร่วงไหมคะ เซรั่มพวกนี้มีส่วนผสมของยา Minoxidil หรือเปล่าคะ 2. กรณีที่เป็นผมร่วงเป็นหย่อม ให้หยอดยา dermovate ไม่ได้ใช้ยาMinoxidil สามารถใช้เซรั่มบำรุงรากผม ทาได้ไหมคะ ขอบค่ะ
สวัสดีค่ะ อาาการผมร่วงเป็นหย่อมดังกล่าวมาน่าจะหมายถึงโรคผมร่วงจากภูมิคุ้มกันทำลายเส้นผมหรือที่เรียกว่า alopecia areataAlopecia Areata หรือโรคผมร่วงเป็นหย่อม เป็นโรคที่เชื่อว่าเกิดจากความผิดปกติของระบบภูมิคุ้มกันที่ไปทำลายต่อมรากผมจนทำให้ผมร่วง โดยอาการอาจเกิดขึ้นได้ทุกส่วนของร่างกาย เช่น คิ้ว ขนตา หนวดเครา หรือขนรักแร้ เป็นต้น โรคนี้เกิดขึ้นได้กับคนทุกเพศทุกวัยการรักษาคือการหยุดการอักเสบที่เกิดจากภูมิคุ้มกันที่มาทำลาย ยาหลักจึงเป็นเรื่องของการใช้ยาทาสเตียรอยด์ทาหรือฉีดเฉพาะที่กรณีเป็นน้อย หรือฉีดเข้ากล้ามเนื้อกรณีเป็นบริเวณกว้างหรือใช้ยาที่ปรับภูมิคุ้มกันที่เรียกว่า DCP ทาบริเวณหนังศีรษะทุกสัปดาห์ และอาจจะให้การรักษาเสริมเป็นกลุ่มยาปลูกผม minoxidil ร่วมไปด้วยได้ กรณีที่ตอนนั้นผมไม่ได้ร่วงมากนัก เพราะยา minoxidil การใช้ในช่วงแรกอาจกระตุ้นให้ผมร่วงมากขึ้นได้หากแพทย์ไม่ได้ให้ยา minoxidil มา การรักษาด้วยยาสเตียรอยด์ dermovate อย่างเดียวก็น่าจะเพียงพอ ส่วนยาเซรั่มบำรุงรากผมอื่นๆนั้นเป็นเพียงการรักษาเสริม ที่ในทางการแพทย์ยังไม่จัดว่าเป็นยา และประสิทธิภาพก็อาจจะยังไม่ชัดเจน แต่ถ้าทาแล้วระคายเคืองหรือแดงก็ไม่ควรใช้